**Zmluva o poskytovaní: Servisu PC a správy počítačovej siete**

uzatvorená podľa ust. § 269 odst. 2 zák. č. 513/1991 Zb., obchodný zákonník

medzi zmluvnými stranami:

**Poskytovateľ:**

**Magic Solutions, s.r.o.**

Nálepkova 16, 902 01 Pezinok

IČO: 44 632 711 DIČ : SK 20 22 83 92 36

konajúci/zástupca: Radoslav Chanečka

zápis v OR: v Obch. reg. Okr. súdu Bratislava I, vložka č. 57191/B, oddiel s.r.o.

Bankové spojenie: Prima banka Slovensko, a.s.

IBAN: SK4856000000006645997001

**Objednávateľ:**

Obchodný názov:

**Základná škola Pusté Úľany**

Adresa: Hlavná 86, 925 28; Pusté Úľany

IČO: 36086681

konajúci/zastúpený: Mgr. Ondrej Borek

Kontakt:

**(ďalej len „Zákazník“) a (ďalej len „Dodávateľ“)**

**Preambula**

Táto zmluva vznikla za účelom stanovenia podmienok poskytovania služby správy sietí s parametrom SLA a technickej podpory zo strany poskytovateľa pre objednávateľa v odbore informačných a komunikačných technológií.

**I. Predmet zmluvy**

1. Predmetom tejto zmluvy je záväzok poskytovateľa uskutočňovať správu sietí pre objednávateľa v rozsahu a podľa podmienok tejto zmluvy a záväzok objednávateľa zaplatiť poskytovateľovi cenu za poskytnuté služby podľa podmienok tejto zmluvy.
2. Poskytovateľ sa zaväzuje zabezpečiť servis PC, správu počítačovej siete, serveru, VPN a prevádzku WIFI prepojenia objednávateľa a to:

* zabezpečovať funkčnosť počítačovej siete LAN, WIFI prepojenia, VPN
* odstraňovať poruchy vzniknuté na počítačoch objednávateľa (hardware a software)
* odstraňovať poruchy prednostne formou vzdialenej správy cez sieť internet a v prípade potreby osobným výjazdom do prevádzky Objednávateľa

1. pravidelne kontrolovať funkčnosť výpočtovej techniky, t.j. funkčnosť softwarového a hardwarového vybavenia a prípadnú poruchu vyriešiť
2. prípadné požiadavky na nákup hardware pre riešenie problému s PC rieši písomnou formou objednávateľom.
3. poskytovateľ nenesie zodpovednosť za nelegálny software nainštalovaný inou osobou ako poskytovateľom, prípadne jeho zamestnancom

**II. Miesto plnenia služby:**

Poskytovateľ bude službu vykonávať pre prevádzku: Základná škola Pusté Úľany, Hlavná 86, 925 28 Pusté Úľany

**III. Práva a povinnosti poskytovateľa**

1. Poskytovateľ je povinný:
2. poskytovať služby podľa Špecifikácie činností.
3. zabezpečiť riešenie pohotovostnej-núdzovej služby – nahlasovanie porúch a problémov v rozmedzí od 07:00 hod. do 16:00 hod. pondelok-piatok.
4. zabezpečiť diagnostiku problému formou vzdialenej správy ( základná diagnostika v garantovanom reakčnom čase (SLA) do 8 hodín.
5. zabezpečiť v prípade potreby pohotovostný zásah do 24h hodín pracovného času od ukončenia základnej diagnostiky
6. vykonávať služby správy sietí podľa jeho požiadaviek a pokynov objednávateľa, plniť objednávky na hardvér a softvér na základe individuálnych ponúk.

**IV. Práva a povinnosti objednávateľa**

1. Objednávateľ je povinný:
2. umožniť poskytovateľovi nastavenie a inštaláciu diagnostických programov a umožniť prístup k zariadeniam objednávateľa počas pracovnej doby.
3. umožniť poskytovateľovi uskutočniť prvotné nastavenie siete, ako aj hardvéru a softvéru objednávateľa
4. poskytovať poskytovateľovi potrebnú súčinnosť na vykonávanie činností podľa tejto zmluvy
5. odovzdať k dispozícii relevantné podklady k technike a zariadeniam
6. rešpektovať odborné rady, odporúčania, upozornenia, postupy či výzvy poskytovateľa pre správne a vhodné využívanie či fungovanie zariadení pod správou
7. oboznamovať poskytovateľa so zmenami hardvéru, alebo softvéru, prípadne zmenami v sieti.
8. V prípade dopĺňanie hardvéru a softvéru bude objednávateľ informovať poskytovateľa a poskytne mu aktualizáciu zoznamu, alebo informácie
9. zaplatiť poskytovateľovi cenu za správu - činnosť uskutočňovanú podľa tejto zmluvy a podľa platobných podmienok dohodnutých v tejto zmluve.

**V. Rozsah služieb**

1. Poskytovateľ sa zaväzuje poskytnúť v rámci predplatených služieb najviac 9h starostlivosti za kalendárny mesiac v zmysle špecifikácie činností (ďalej aj len ako „paušálne služby“).
2. Rozsah poskytovania správy sietí je meraný v paušálnych polhodinách 30 min).

**VI. Platobné podmienky**

1. Objednávateľ sa zaväzuje zaplatiť poskytovateľovi za každý kalendárny mesiac trvania platnosti a účinnosti tejto zmluvy za paušálne služby čiastku vo výške 125- EUR (slovom stodvadsať päť eur ) bez dane z pridanej hodnoty bez ohľadu na to, či objednávateľ vyčerpal predplatený rozsah paušálnych hodín (ďalej aj len ako „paušálna cena“)
2. Objednávateľ je povinný zaplatiť poskytovateľovi dopravu vo výške

* 8- EUR (slovom osem eur) bez dane z pridanej hodnoty za každý uskutočnený servisný výjazd – dopravu do prevádzky objednávateľa

1. Objednávateľ je povinný zaplatiť poskytovateľovi čiastku vo výške 20- EUR (slovom dvadsať eur) bez DPH, za každú aj každú začatú paušálnu hodinu nad rámec paušálnych služieb.
2. Objednávateľ sa zaväzuje zaplatiť cenu za poskytnuté služby podľa tejto zmluvy na základe faktúry, ktorú poskytovateľ vystaví vždy k prvému dňu v mesiaci, nasledujúcom po mesiaci počas trvania tejto zmluvy. Lehota splatnosti faktúry je 14 dní od doručenia faktúry objednávateľovi. Súčasťou faktúry bude dodací list výkonov za kalendárny mesiac.

**VII. Sankcie**

1. V prípade, ak sa objednávateľ dostane do omeškania so zaplatením ceny za činnosť poskytnutú poskytovateľom podľa tejto zmluvy, má poskytovateľ nárok na zaplatenie úrokov z omeškania vo výške 0,05% z dlžnej sumy za každý deň omeškania (alebo v inej zákonom oprávnenej výške).
2. V prípade, ak si niektorá zo zmluvných strán opakovane nesplní svoju povinnosť podľa tejto zmluvy, je druhá zo zmluvných strán oprávnená od tejto zmluvy odstúpiť. Odstúpenie od zmluvy sa musí doručiť druhej zmluvnej strane písomne.

**VIII. Špecifikácia činností**

1. Zmluvné strany sa dohodli, že na účely tejto zmluvy predstavuje správa sietí nasledovné činnosti:
   * + 1. Pohotovostná a núdzová služba, možnosť nahlasovania porúch a problémov
       2. Základná diagnostika s SLA parametrom
       3. Zabezpečenie správy siete, jej zmien ako napr. topológie počítačových sietí, pridávanie, zmena HW
       4. Operatívne výkony a dodávky
       5. Monitoring, preventívne a údržbové práce nastavenie, aktualizácia a optimalizácia operačných a ovládacích systémov techniky
       6. Inštalácie a konfigurácie pasívnych a aktívnych prvkov počítačových sietí, pripájanie nových zariadení do siete, ich nastavenie vrátane prístupových práv;
       7. Poradenstvo pri nákupe a využití hardvéru a softvéru;
       8. Dodávky, montáž, inštalácia či opravy techniky, komponentov, náhradných dielov, hardvéru, softvéru.

**IX. Trvanie zmluvy**

1. Táto zmluva nadobúda platnosť a účinnosť dňom podpisu oboma zmluvnými stranami a jej zverejnením na stránke objednávateľa.
2. Začiatok plnenia služby je 01.08.2021
3. Výpovedná lehota pre obe zmluvné strany sú 3 mesiace.
4. Výpovedná lehota začína plynúť prvým dňom nasledujúceho kalendárneho mesiaca od prevzatia výpovede zmluvy.

**X. Záverečné ustanovenia**

Táto zmluva je zhotovená v 2 exemplároch a každá zmluvná strana obdrží jeden exemplár.

Poskytovateľ sa zaväzuje zachovávať mlčanlivosť v zmysle Nariadenia Európskeho parlamentu a Rady (EÚ) 2016/679 o ochrane osôb pri spracúvaní osobných údajov a o voľnom pohybe takýchto údajov a v zmysle zákona 18/2018 Z.z. o ochrane osobných údajov o všetkých skutočnostiach, o ktorých sa dozvedel pri uskutočňovaní záloh podľa tejto zmluvy, počas trvania a po skončení trvania zmluvy. Poskytovateľ sa zaväzuje, že všetky firemné údaje objednávateľa, ako aj údaje o zamestnancoch, nebudú kopírované ani uskladňované mimo záložný server poskytovateľa.

Zmluvné strany súhlasne konštatujú, že si túto zmluvu prečítali, porozumeli jej obsahu a na znak súhlasu s jej obsahom ju dobrovoľne podpísali.

V Pezinku dňa 20.07.2021 V Pezinku dňa 20.07.2021

Za objednávateľa: Za poskytovateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Ondrej Borek Radoslav Chanečka

Riaditeľ školy Magic Solutions, s.r.o.